ഷോക്കേറ്റ് മത്സ്യത്തൊഴിലാളി മരിച്ചു ചേര്ത്തല: പാടശേഖരത്തില് പൊട്ടിക്കിടന്ന വൈദ്യുതി കമ്ബിയില് നിന്നു ഷോക്കേറ്റ് മത്സ്യത്തൊഴിലാളി മരിച്ചു. വയലാര് പഞ്ചായത്ത് മൂന്നാംവാര്ഡ് കുന്നുതറയില് ഉദയന് 53 ആണ് മരിച്ചത്. വയലാര് ചാത്തന്ചിറ പാലത്തിനു സമീപമുള്ള പാടശേഖരത്തില് ഇന്നലെ ഉച്ചയോടെയായിരുന്നു അപകടം. കൃഷിയില്ലാതെ കിടക്കുന്ന പാടശേഖരമാണിത്. വൈദ്യുതി കമ്ബി വെള്ളത്തില് വീണുകിടന്നതു ശ്രദ്ധയില് പെടാതെ അപകടമുണ്ടായതായാണ് പറയുന്നത്. മത്സ്യബന്ധനത്തിനു പോയ ഉദയനെ കാണാതെ വന്നതോടെ നടത്തിയ തിരച്ചിലിലാണ് മരിച്ചനിലയില് കണ്ടെത്തിയത്. മൃതദേഹം ചേര്ത്തല താലൂക്ക് ആശുപത്രി മോര്ച്ചറിയില്. വെള്ളിയാഴ്ച കോവിഡ് പരിശോധനയ്ക്കുശേഷം പോസ്റ്റോമോര്ട്ടം നടത്തി ബന്ധുക്കള്ക്കു വിട്ടുനല്കും. ഭാര്യ: ഉഷ. മക്കള്: അതുല്യ, അനൂപ്, അഖില്. കൊയ്യാറായ നെല്ല് മഴയില് മുങ്ങിഎടത്വ: നെല്ല് മഴവെള്ളത്തില് മുങ്ങിയതോടെ രണ്ടാം കൃഷി വിളവെടുക്കേണ്ട എടത്വ കൃഷിഭവന് പരിധിയില്പെട്ട വടകര ഇടശേരി വരമ്ബിനകം പാടത്തെ കൊയ്ത്ത് മാറ്റിവച്ചു. കഴിഞ്ഞദിവസത്തെ മഴയില് നെല്ല് മഴവെള്ളത്തില് മുങ്ങിയിരുന്നു. ഇന്നലെ വിളവെടുക്കാനാണ് കര്ഷകര് തീരുമാനിച്ചിരുന്നത്. രണ്ടാംകൃഷി വിളവെടുപ്പ് താമസിച്ചാല് പുഞ്ചകൃഷി വിതയിറക്കിനെ ബാധിക്കുമെന്നും കര്ഷകര്ക്ക് ആശങ്കയുണ്ട്. മനുരത്ന ഇനമായിരുന്നു കൃഷി ചെയ്തത്.